recursal/SuperWikiNEXT-32B huggingface dataset:
**ধলাই** ভারতের আসাম রাজ্যের কাছাড় জেলার নরসিংহপুর তহশিলের একটি ছোট্ট শহর।

সংক্ষিপ্ত বিবরণ
---------------

ধোলাই শহরটি জেলা সদর শিলচর থেকে দক্ষিণ দিক থেকে ৩০ কিলোমিটার, নরসিংপুর থেকে ২২ কিলোমিটার ও রাজ্যের রাজধানী দিশপুর থেকে ২৩৫ কিলোমিটার  দূরত্বে অবস্থিত।

ধোলাই শহরের পিন কোড হচ্ছে ৭৮৮১১৪ এবং ডাক প্রধান কার্যালয় হচ্ছে ধোলাই বাজার ।

হাইলাকান্দি, শিলচর, করিমগঞ্জ, ধর্মনগর ধোলাইয়ের নিকটতম শহর।

জনপরিসংখ্যান
------------

ধোলাই শহরের আনুমানিক জনসংখ্যা ১০,০০০।

শিক্ষা ব্যবস্থা
---------------

* বাম নিত্যানন্দ বহুমুখী উচ্চ মাধ্যমিক স্কুল

ভাষা
----

বাংলা, দিমাসা ও মনিপুরী এখানকার স্থানীয় ভাষা।

সন্নিহিত অঞ্চল
--------------

* ভাগা বাজার
* ভৈরেংতে
* লায়লাপুর
* চান্নিঘাট
* হাউয়াইথাঙ্গ

নিকটবর্তী গ্রামগুলো
-------------------

* নরসিংপুর
* চান্দপুর
* ক্লেভারহাউস
* দার্বি
* জামালপুর
* জীবনগ্রাম
* কাজীডহর
* নাগদিগ্রাম
* পাণিভরা
* পুটিখাল
* রাজনগর
* সপ্তগ্রাম
* শাওরেরতল

যোগাযোগ ব্যবস্থা
----------------

এখানে ৩০ কিলোমিটারের দূরত্বে কোনো রেল পরিষেবা নেই। তাছাড়া, শিলচর রেল জংশন ধোলাই থেকে ৩৫ কিলোমিটার দূরত্বে অবস্থিত ।

রাজনীতি
-------

ধোলাই ১১ নং ধোলাই (তফসিলি) বিধানসভা সমষ্টি এবং ২ নং শিলচর লোকসভা সমষ্টির একটি অংশ।

তথ্যসূত্র
---------
**পারিজাত** (নেপালি: पारिजात) ছিলেন একজন নেপালি লেখিকা ও সমাজকর্মী। তিনি তামাংয়ের বাইবা উপগোষ্ঠীর সদস্য ছিলেন। তাঁর প্রকৃত নাম বিষ্ণু কুমারী বাইবা, তবে তিনি পারিজাত নামে লেখালেখি করতেন। নেপালি ভাষায় পারিজাত শব্দের অর্থ হল সুগন্ধযুক্ত একধরনের রাত্রিকালীন শিউলি ফুল। তাঁর সর্বাধিক প্রশংসিত প্রকাশনা *শিরিষ কো ফুল* (দ্য ব্লু মিমোসা) ইংল্যান্ড, আমেরিকার মতো কিছু ইংরেজিভাষী দেশের কয়েকটি কলেজের সাহিত্যের পাঠ্যক্রমে অন্তর্ভুক্ত হয়েছে। পাশাপাশি মার্কিন যুক্তরাষ্ট্রের মেরিল্যান্ড বিশ্ববিদ্যালয়েও পাঠ্যক্রম হিসাবে গৃহীত হয়েছে।

প্রাথমিক জীবন ও শিক্ষা
----------------------

পারিজাত ১৯৩৭ সালে ভারতের দার্জিলিংয়ের পার্বত্য অঞ্চলে জন্মগ্রহণ করেছিলেন, এটি চা বাগানের জন্য বিখ্যাত একটি জায়গা। পারিজাতের খুব অল্প বয়সে তাঁর মা অমৃত মোক্তান মারা গিয়েছিলেন এবং তিনি তাঁর চিকিৎসক বাবা ডা কেএন বাইবা এবং দাদা-দাদির কাছে বড় হয়েছিলেন।

পারিজাতের জন্মস্থান দার্জিলিং ছিল নেপালি ভাষা, সংস্কৃতি এবং সাহিত্যের একটি প্রধান কেন্দ্র। তিনি তাঁর শৈশবকাল থেকেই নেপাল ও নেপালি সাহিত্যের সাথে ঘনিষ্ঠভাবে যুক্ত ছিলেন। শৈশবকাল থেকেই সাহিত্যের প্রতি গভীর আগ্রহ থেকে তিনি নেপালি সাহিত্যকে শক্তিশালীকরণে একটি গুরুত্বপূর্ণ এবং প্রশংসিত ভূমিকা নেওয়ায় রত ছিলেন।

পারিজাত দার্জিলিংয়ে তাঁর স্কুলের পড়াশোনা শেষ করে ১৯৫৪ সালে নেপালের কাঠমান্ডুতে স্থায়ী হয়েছিলেন। তিনি পদ্মকন্যা বিদ্যালয়ে পড়াশোনা শেষ করেছিলেন এবং স্নাতক ডিগ্রি অর্জন করেছিলেন। শারীরিক অসুস্থতায় ভুগার ফলে মাত্র ২৬ বছর বয়সে তিনি পক্ষাঘাতগ্রস্থ হয়ে পড়েছিলেন।  জীবনের বেশিরভাগ সময় তাঁর বোন তাঁর দেখাশোনা করেছিলেন।

বাঙালি হাংরি আন্দোলন ও পারিজাত
------------------------------

ভারতের[*স্থায়ীভাবে অকার্যকর সংযোগ*] পশ্চিমবঙ্গ শিলিগুড়িতে পারিজতের একটি মূর্তি।হাংরি প্রজন্মের আন্দোলনের বেশ কয়েকজন বাঙালি কবি ও চিত্রশিল্পী ষাটের দশকে কাঠমান্ডুতে কয়েক মাস অবস্থান করেছিলেন এবং একে অপরের সাথে অদম্য আত্মিক চেতনা বিনিময় করতে সক্ষম হয়েছিলেন। পারিজাতের *আকাঙ্ক্ষা* সেই চেতনার সাক্ষী। উল্লেখযোগ্য হাংরি কবি ও চিত্রশিল্পী যাঁরা প্রায়শই পারিজাতের সাথে ঘুরে বেড়াতেন তাঁদের মধ্যে ছিলেন মলয় রায়চৌধুরী, সুবিমাল বসাক, অনিল করঞ্জাই এবং সমীর রায়চৌধুরী। সমীর রায়চৌধুরী নেপালি ও হাংরি লেখকদের একটি সংকলন সম্পাদনা করেছিলেন।

তথ্যসূত্র
---------

1. ↑  "Nepali Novel – Parijat"। ৩০ অক্টোবর ২০১৪। [*স্থায়ীভাবে অকার্যকর সংযোগ*]
2. ↑  "Parijat | Bishnu Kumari Waiba" (ইংরেজি ভাষায়)। সংগ্রহের তারিখ ২০২১-০৩-০২।
3. 1 2  "Parijat ,Bishnu Kumari Waiba - SEARCH DARJEELING : HISTORY , CULTURE ,PEOPLE ,TRAVEL,AND JOBS"। *www.searchdarjeeling.com*। সংগ্রহের তারিখ ২০২১-০৩-০২।
4. ↑  "PARIJAT - Dictionnaire créatrices"।
**ধলাপাড়া জামে মসজিদ** (ধলাপাড়া বাজার কেন্দ্রীয় জামে মসজিদ নামেও পরিচিত) টাঙ্গাইল জেলার ঘাটাইল উপজেলায় অবস্থিত একটি সাত গম্বুজ বিশিষ্ট মসজিদ। ১৯১৭ সালে স্থানীয় জমিদার ছমির উদ্দিন চৌধুরী মসজিদটি প্রতিষ্ঠা করেন।

অবস্থান ও অবকাঠামো
------------------

মসজিদটি ঘাটাইল উপজেলা সদর থেকে ১৪ কিলোমিটার দূরত্বে ধলাপাড়া বাজারের ধলাপাড়া চৌধুরীবাড়ীতে অবস্থিত। মসজিদটির পূর্বপাশের ফলকের তথ্যানুসারে ১৩২৩ বঙ্গাব্দ বা ১৯১৭ সালে চৌধুরীবাড়ীর তৎকালীন জমিদার ছমির উদ্দিন চৌধুরী মসজিদটি নির্মাণ করেন। মসজিদটির মূল ভবনের উপরে তিনটি বড় গম্বুজ ও বারান্দার ছাদে আরো ছোট চারটিসহ মোট সাতটি গম্বুজ রয়েছে।

মসজিদটির মূল ভবনের দৈর্ঘ্য ৬০ ফুট ও প্রস্থ ৪০ ফুট এবং বারান্দার দৈর্ঘ্য ৬০ ফুট ও প্রস্থ ৩০ ফুট। এতে একসাথে ৫০০ জন নামাজ পড়তে পারেন। মসজিদের মূল ভবন ও বারান্দায় লোহার খাঁজকাটা পাঁচটি করে দরজা রয়েছে। এটি নির্মাণে চুন, সুরকি ও সাদা সিমেন্ট ব্যবহার করা হয়েছে। এর পূর্ব পাশে রয়েছে সুউচ্চ মিনার। পুরো মসজিদ কমপ্লেক্সটি ২ একর ৫০ শতাংশ জায়গা নিয়ে প্রতিষ্ঠিত যার মধ্যে রয়েছে একটি পুকুর ও ঈদগাহ মাঠ।

আরও দেখুন
---------

* বাংলাদেশের মসজিদের তালিকা
* ঢাকা বিভাগের মসজিদের তালিকা

তথ্যসূত্র
---------

1. 1 2  "শতবর্ষে ধলাপাড়া জামে মসজিদ"। *মানবজমিন*। সংগ্রহের তারিখ ২৮ ডিসেম্বর ২০১৯।
2. ↑  "কালের সাক্ষী ঘাটাইলের ধলাপাড়া জামে মসজিদ"। *ভোরের কাগজ*। ২৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১৯।
3. 1 2  "ধলাপাড়া বাজার কেন্দ্রীয় (সাতগম্বুজ) জামে মসজিদ"। *ধলাপাড়া ইউনিয়ন*। ২৮ ডিসেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১৯।
4. ↑  "শত বছরের পুরনো ধলাপাড়া মসজিদ"। *কালের কণ্ঠ*। সংগ্রহের তারিখ ২৮ ডিসেম্বর ২০১৯।
**লেগং** হল বালিনিজ নৃত্যের একটি রূপ। এটি একটি পরিমার্জিত নৃত্য শৈলী যা আঙুলের জটিল নড়াচড়া, জটিল পদচালনা, অভিব্যক্তিপূর্ণ অঙ্গভঙ্গি এবং মুখের অভিব্যক্তির সমন্বয়ে গড়ে উঠেছে।

উৎপত্তি
-------

সম্ভবত উনিশ শতকে রাজকীয় বিনোদনের জন্য লেগং নৃতের উদ্ভব হয়েছিল। কিংবদন্তি আছে যে সুকাওয়াতির এক রাজপুত্র অসুস্থ হয়ে পড়েছিলেন এবং একটি প্রাণবন্ত স্বপ্ন দেখেছিলেন যেখানে দুটি মেয়ে গেমলান সঙ্গীতে নৃত্য পরিবেশন করছিল। সুস্থ হয়ে উঠলে তিনি এ ধরনের নাচ বাস্তবে পরিবেশনের ব্যবস্থা করেন। অন্যরা বিশ্বাস করেন যে লেগং এর উদ্ভব হয়েছে *সাংঘ্যং দেদারি* থেকে। দেদারি অনুষ্ঠানে দুজন বালিকা থাকে যারা স্বেচ্ছাকৃতভাবে আত্মাকে ধারণ করে।  পাবলিক উৎসবেও লেগং নাচ করা হয়। লেগং নৃত্যনাট্য থেকে উদ্ধৃতাংশ পর্যটকদের জন্য পরিবেশন করা হয়।

নৃত্যশিল্পী
-----------

 দুই প্রাক-কিশোর মেয়ে লেগং নাচ করছে।
ঐতিহ্যগতভাবে, লেগং নৃত্যে সেই বালিকারা ভাগ নিতে পারে, যারা বয়ঃসন্ধিতে পৌঁছায়নি। তারা প্রায় পাঁচ বছর বয়স থেকে কঠোর নৃত্য প্রশিক্ষণ শুরু করে। এই নর্তকীদের সমাজে উচ্চ মর্যাদা দেওয়া হয় এবং তারা সাধারণত রাজকীয় ব্যক্তি বা ধনী বণিকদের স্ত্রী হয়ে ওঠেন। বিয়ের পর তারা রীতি অনুসারে তাদের নৃত্যচর্চা বন্ধ করে দেয়। যাইহোক, বর্তমান ইন্দোনেশিয়ায় সমস্ত বয়সের নর্তকীরা লেগং নৃত্যে অংশগ্রহন করতে পারে।  নারীদের পোশাকে পুরুষদেরও লেগং নৃত্যে অংশ নিতে দেখা গেছে

প্রকারভেদ
---------

ঐতিহ্যগতভাবে, পনেরো ধরনের *লেগং* নৃত্যের কথা জানা যায়। প্রতিটি নৃত্যের প্রদর্শনের অবধি, দেহ আন্দোলন এবং উপস্থাপনার শৈলী ভিন্ন। উল্লেখযোগ্য লেগং নৃত্যের প্রকারগুলি হলঃ 

* *লেগং বাপাং সবাব*
* *লেগং জেবোগ*
* *লেগং ক্র্যাটন*
* *লেগং কুন্তির*
* *লেগং লাসেম*
* *লেগং রাজা সিনা*
* *লেগং সেমারন্দনা*
* *লেগং সুদাসর্না*

তথ্যসূত্র
---------

1. ↑  Miguel Covarrubias, *Island of Bali*. Knopf, 1946.
2. ↑  "Tari Legong Tak Mengenal Usia"। *Okezone.com* (Indonesian ভাষায়)। ২৯ নভেম্বর ২০১৪। ৩০ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "Jakun Tak Bisa 'Menipu', Tari Legong Ini Ternyata Ditarikan 6 Orang Pria"। *Tribun*। ২০ জুন ২০১৫। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ জানুয়ারি ২০১৬।
4. ↑  Davies, Stephen (২০০৬)। "Balinese Legong: Revival or Decline?": 314–341। ডিওআই:10.1353/atj.2006.0018।
**তিপ্রাল্যান্ড স্টেট পার্টি (টিএসপি)** ছিল ভারতের ত্রিপুরার একটি আঞ্চলিক রাজনৈতিক দল। 

টিএসপির একটি সমাবেশ
টিএসপির মতাদর্শ ত্রিপুরী জাতীয়তাবাদ, সামাজিক সংস্কার এবং ত্রিপুরী জাতির জন্য বিপ্লবের সাথে সম্পর্কিত। দলের প্রধান দাবি ভারতীয় সংবিধানের ৩ অনুচ্ছেদের অধীনে ত্রিপুরা উপজাতীয় অঞ্চল স্বায়ত্তশাসিত জেলা পরিষদকে টিপ্রাল্যান্ড রাজ্যের মর্যাদায় উন্নীত করা। টিএসপি ২০১৫ থেকে ২০২১ সালের মধ্যে ত্রিপুরার আদিবাসী ত্রিপুরী এলাকায় সক্রিয় ছিল।

ইতিহাস
------

দলটি ২৫ অক্টোবর, ২০১৫-এ অবসরপ্রাপ্ত ত্রিপুরা সিভিল সার্ভিস (টিসিএস) অফিসার চিত্ত রঞ্জন দেববর্মা এবং টুইপ্রা স্টুডেন্টস ফেডারেশন (টিএসএফ) এর প্রাক্তন সহ-সভাপতি, উপদেষ্টা বোর্ড, টিএসএফ দ্বারা গঠিত হয়েছিল; এক সময়ের সাধারণ সম্পাদক, ত্রিপুরা উপজাতি অফিসার্স ফোরাম। সহ-সভাপতি হলেন শ্রী সোনাচরণ দেববর্মা।

প্রতিষ্ঠাতা সভাপতি দেববর্মা।

টিএসপি নেতারা ১ এপ্রিল ২০১৮ তারিখে ভারতের প্রধানমন্ত্রী শ্রী নরেন্দ্র মোদীর কাছে টিপ্রাল্যান্ডকে একটি রাজ্য করার দাবিতে একটি স্মারকলিপি জমা দেন। তিনি বিষয়টি খতিয়ে দেখার আশ্বাস দেন এবং বিষয়টি নিয়ে আলোচনা ও বৈঠক অব্যাহত রাখার ওপর জোর দেন।

দ্য ইনডিজেনাস ন্যাশনালিস্ট পার্টি অফ টুইপ্রা (আইএনপিটি), টিপ্রাল্যান্ড স্টেট পার্টি (টিএসপি) এবং আইপিএফটি (টিপ্রাহা) ২০২১ সালে টিপরাহা আদিবাসী প্রগতিশীল আঞ্চলিক জোট (টিপরা) পার্টির সাথে একীভূত হয়।

তথ্যসূত্র
---------

1. ↑  Nath, Sujit (৯ ফেব্রুয়ারি ২০১৮)। "Despite IPFT-BJP Alliance, Tipraland State Party to Contest Polls in Tripura"। *News18.com*। সংগ্রহের তারিখ ৩১ ডিসেম্বর ২০১৮। Nath, Sujit (9 February 2018). "Despite IPFT-BJP Alliance, Tipraland State Party to Contest Polls in Tripura". *News18.com*. Retrieved 31 December 2018.
2. ↑  "INPT merged with TIPRA Motha, Bijay Hrangkhal TIPRA Motha new President"। *tripurainfo.com*। ১২ জুন ২০২১ তারিখে মূল থেকে আর্কাইভ করা। সংগ্রহের তারিখ ২৯ জুন ২০২৩।
3. ↑  "Tripura: INPT announces merger with TIPRA"। *Assam Tribune*।
4. ↑  "Tripura: INPT merges with Pradyot Kishore Deb Barman's TIPRA"। *Zee News*।
5. ↑  "Dramatic political twists in Tripura ahead of ADC polls"। *Northeast Today*।
**ওসাসকো** (পর্তুগিজ: Osasco) ব্রাজিলের, সাঁউ পাউলুর একটি পৌরসভা এবং শহর। সাঁউ পাউলু পৌরসভার জনসংখ্যার দিক থেকে এটি ৫তম স্থানে রয়েছে। একজন ইতালীয় *আন্তোনিও আগু* (বর্তমানে ওসাসকোর একটি প্রধান রাস্তার নাম) শহরটি স্থাপন করেন। সে তুরিনের প্রদেশ ওসাসকোর পৌরসভা থেকে এসে ছিলেন।

২০০৮ সালে ওসাসকোর জনসংখ্যা ছিল ৭১৩,০৬৬ জন এবং এর জনসংখ্যার ঘনত্ব ছিল প্রতি বর্গকিলমিটারে ১০,৯৭০ জন। জাপানের, টোকিও এবং আমেরিকার, নিউ ইয়র্ক শহর থেকেও এটি বিশ্বের অনেক ঘনত্বশীল দেশ। একে বড় সাঁউ পাউলুর পশ্চিমী অংশের প্রধান শহুরে কেন্দ্র বিবেচনা করা হয়। ওসাসকোর একটি নিজেস্য পুরসভা হওয়ার পরে ১৯শে ফেব্রুয়ারি, ১৯৬২ সাল পর্যন্ত সাঁউ পাউলু শহরটি একটি জেলা হিসেবে ব্যবহার করা হয়। ১৯৮৯ সালে শহরটি ওসাসকোর রোমান ক্যাথলিক ডায়েসিসের আসন হয়েছিল।

ভৌগোলিক উপাত্ত
--------------

ওসাসকো পৌরসভার গড়পড়তা উচ্চতা ৭৯২ মিটার (২১৮৮ ফুট)। এর আয়তন ৬৪,৯৪ বর্গ কিলোমিটার। সাঁউ পাউলু উত্তর, পূর্ব এবং দক্ষিণে, কোটিয়া দক্ষিণপশ্চিমে, কারাপিকুইবা এবং বারয়েরি পশ্চিমে এবং সান্তানা দে পারনাইবা উত্তরপশ্চিমে ওসাসকো পৌরসভা অবস্থিত।

অর্থনীতি
--------

ওসাসকো একটি ইন্ডাস্ট্রিয়াল শহর ছিল, কিন্তু অন্যান্য অঞ্চলগুলোর সাথে ইন্ডাস্ট্রিয়াল বিকেন্দ্রীকরণ ছিল। আজ শহরে গড়ে উঠচ্ছে বিভিন্ন কেনাকাটা দোকান এবং পরিষেবা। ওসাসকো ব্রাদাস্কো ব্যাংকের প্রধান কার্যালয় যা ব্রাজিলের তৃতীয় বৃহত্তম ব্যাংক। বর্তমানে এখানে অনেকে বড় বড় কোম্পানি উপস্থিতি রয়েছে যেমন, নেট্রা, কোকা-কোলা, কেরিফোর এবং আরো অনেক। ওসাসকো দেশের দশম ধনী শহর।

জলবায়ু
-------

সাঁউ পাউলুর প্রায় সমস্ত মেট্রোপলিটান অঞ্চলে হিসেবে, জলবায়ু ‌উপ‌-গ্রীষ্মমণ্ডলীয়। গ্রীষ্মকালে সামান্য গরম এবং বর্ষামুখর মৃদু শীতঋতু। বার্ষিক গড় তাপমাত্রা ১৮° সেন্টিগ্রেড থাকে। জুলাই এর শুরুতে ঠাণ্ডা (গড়পড়তা ১২° সেন্টিগ্রেড) এবং ফেব্রুয়ারিতে গরম (গড়পড়তা ৩০° সেন্টিগ্রেড) হয়। বার্ষিক বর্ষা ১৪০০ মিলিমিটার।

তথ্যসূত্র
---------

1. ↑  Estimativas das populações residentes até o dia 1º de julho de 2009, segundo os municípios (en portugués). IBGE. Consultado el 18 de octubre de 2009.
2. ↑  ওসাসকো্র স্থানাঙ্ক সংগৃহীত হয়েছে: ২৫শে ডিসেম্বর ২০১০।

বহিঃসংযোগ
---------

* (পর্তুগিজ) Official City Hall Site
* Osasco, Brazil
চিকিৎসাবিজ্ঞানে **নির্দেশনা** (ইংরেজি: Indication) বলতে চিকিৎসার অংশ হিসেবে কোনও পরীক্ষা, ঔষধ, পদ্ধতি বা অস্ত্রোপচার প্রয়োগ করার বৈধ কারণকে বোঝানো হয়। কোনও পদ্ধতি বা ঔষধ ব্যবহারকে সমর্থনকারী একাধিক নির্দেশনা থাকতে পারে। নির্দেশনার সাথে রোগনির্ণয়ের পার্থক্য আছে। রোগনির্ণয় পরিভাষাটি দিয়ে কোনও বিশেষ রোগাবস্থা কোনও ব্যক্তির দেহে উপস্থিত আছে কি না, তার মূল্যায়নকে বোঝানো হয়। অন্যদিকে নির্দেশনা পরিভাষাটি দিয়ে কোনও কিছু ব্যবহারের পেছনের বৈধ কারণকে বোঝানো হয়। নির্দেশনার বিপরীত ধারণাটি হল প্রতিনির্দেশনা (Contraindication), যা দিয়ে কোনও বিশেষ চিকিৎসা পদ্ধতি ব্যবহার করা থেকে বিরত থাকার পেছনের কারণকে বোঝায়, কেননা এক্ষেত্রে চিকিৎসার কারণে লাভের তুলনায় ক্ষতির ঝুঁকি বেশি থাকে।

মার্কিন যুক্তরাষ্ট্রে চিকিৎসকের ব্যবস্থাপত্রে লিখিত ঔষধগুলির নির্দেশনাগুলি ফেডারেল ড্রাগ অ্যাডমিনিস্ট্রেশন (কেন্দ্রীয় ঔষধ প্রশাসন) দ্বারা অনুমোদিত হতে হয়। ঔষধের মোড়কের বা মোড়কের ভেতরের কাগজে ঔষধ ব্যবস্থাপনা সংক্রান্ত তথ্যের "নির্দেশনা ও ব্যবহারবিধি" নামক অংশে নির্দেশনাগুলি অন্তর্ভুক্ত থাকে। এই অংশটির মূল উদ্দেশ্য হল স্বাস্থ্যসেবা প্রদানকারী পেশাদার ব্যক্তিরা যেন তাৎক্ষণিকভাবে রোগীদের জন্য উপযুক্ত চিকিৎসা চিহ্নিত করতে পারেন, সেজন্য ঔষধের অনুমোদিত নির্দেশনাগুলি পরিষ্কারভাবে উপস্থাপন করা। নির্দেশনা ও ব্যবহারবিধি অনুচ্ছেদটিতে যে রোগ বা রোগাবস্থাটির জন্য ঔষধটি অনুমোদিত হয়েছে, তা উল্লেখ করা হয়, সেটির লক্ষণ-উপসর্গগুলি উল্লেখ করা হয় এবং আলোচ্য ঔষধটি নিরাময়, প্রতিরোধ, উপশম নাকি রোগনির্ণয়ের জন্য ব্যবহার করতে হবে, সে ব্যাপারে নির্দেশনা প্রদান করা হয়। অধিকন্তু, নির্দেশনা ও ব্যবহারবিধি অনুচ্ছেদে কোন্‌ বয়োগোষ্ঠীর জন্য ঔষধটি অনুমোদিত, তার উল্লেখ থাকে এবং অন্যান্য প্রয়োজনীয় তথ্যাদি থাকে যাতে সেটিকে উপযুক্তরূপে ব্যবহার করা যায় (যেমন কোন রোগীর শ্রেণী বা বয়োগোষ্ঠীর জন্য এটি প্রযোজ্য এবং অন্য কোনও সহায়ক চিকিৎসা আবশ্যক কি না)।

তথ্যসূত্র
---------

1. ↑  "Indication - Medical Definition and More from Merriam-Webster"। ১৪ জুলাই ২০১১ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১০।
2. ↑  "Indications for Drugs: Approved vs. Non-approved by MedicineNet.com"। *MedicineNet* (ইংরেজি ভাষায়)। সংগ্রহের তারিখ ২০১৮-১১-০১।
3. ↑  "What's the Value of the Drug Indication? | Clinical Drug Information"। *www.wolterskluwercdi.com* (ইংরেজি ভাষায়)। সংগ্রহের তারিখ ২০১৮-১০-১৫।
4. ↑  "Contraindication - Medical Definition and More from Merriam-Webster"। ৩ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১০।
**লেটিসিয়া পিনহেইরো দে নোভাস**, **লেট্রাক্স** নামে সর্বাধিক পরিচিত (জন্ম ৫ জানুয়ারী, ১৯৮২), একজন ব্রাজিলীয় সঙ্গীতশিল্পী-গীতিকার, অভিনেত্রী ও লেখক।

জীবনী
-----

রিও ডি জেনিরোতে জন্মগ্রহণ করেন, নোভাস কাসা দে আর্টেস দাস লারাঞ্জেইরাসে অভিনয় এবং রিও ডি জেনেইরো ফেডারেল বিশ্ববিদ্যালয়ে সাহিত্য অধ্যয়ন করেন।  তিনি কিশোর বয়সে সঙ্গীতের প্রতি আগ্রহী হন, একজন স্ব-শিক্ষিত সংগীতশিল্পী হিসাবে গিটার বাজাতে শিখেছিলেন এবং রক ব্যান্ড লেটিসিয়াস এবং পরবর্তীতে ইলেকট্রনিক সঙ্গীত দল মেনাগে এ ট্রয়েস প্রতিষ্ঠা করেন।  ২০০৮ সালে, তিনি তার তৎকালীন প্রেমিক লুকাস ভাসকোনসেলোসের সাথে দ্বৈত গঠন করেন, যার সাথে তিনি ৩টি অ্যালবাম রেকর্ড করেছিলেন৷

তথ্যসূত্র
---------

1. 1 2  "Letrux"। *Enciclopédia Itaú Cultural*। সংগ্রহের তারিখ ১৬ মার্চ ২০২২।
2. 1 2  "Letrux"। *Dicionário Cravo Albin da Música Popular Brasileira* (পর্তুগিজ ভাষায়)। সংগ্রহের তারিখ ১৬ মার্চ ২০২২।

বহিঃসংযোগ
---------

* ডিস্কওগ্‌সে লেট্রাক্স ডিস্কতালিকা উইকিউপাত্তে এটি সম্পাদনা করুন
* অলমিউজিকে লেট্রাক্স
* ইন্টারনেট মুভি ডেটাবেজে লেট্রাক্স (ইংরেজি)
**অচ্ছ্রুরাম মেমোরিয়াল কলেজ** পশ্চিমবঙ্গের পুরুলিয়া জেলার ঝালদা শহরে অবস্থিত একটি কলেজ। ১৯৭৫ সালে ঝালদার বিশিষ্ট ব্যবসায়ী মোহনলাল বেহেলের অর্থসাহায্যে নির্মিত এই কলেজটি নামাঙ্কিত হয়েছে তার পিতা অচ্ছ্রুরাম বেহেলের নামে। এই কলেজটি জেলার অন্যান্য মহাবিদ্যালয়গুলির মতো বর্ধমান বিশ্ববিদ্যালয়ের অন্তর্ভুক্ত।

ইতিহাস
------

১৯৭৫ সালে আনন্দমার্গ কলেজটি বন্ধ হয়ে গেলে কলেজের শিক্ষক-শিক্ষাকর্মী ও ছাত্রদের ভবিষ্যৎ অন্ধকার হয়ে পড়ে। তখন পশ্চিমবঙ্গ সরকার, বর্ধমান বিশ্ববিদ্যালয় ও পশ্চিমবঙ্গ বিশ্ববিদ্যালয় শিক্ষক সমিতি (ওয়েবকুটা)-র উদ্যোগে একটি পরিত্যক্ত হাসপাতালে এই কলেজের ক্লাস আরম্ভ হয়। পরে এলাকার মোহনলাল বেহেল শহরের পূর্বপ্রান্তে সুবিশাল কলেজ ভবনটি নির্মাণ করান। এমনকি কলেজের সকল আসবাবপত্র তিনিই কিনে দেন। পশ্চিমবঙ্গের তৎকালীন শিক্ষামন্ত্রী মৃত্যুঞ্জয় বন্দ্যোপাধ্যায়কে কলেজ প্রতিষ্ঠাকল্পে এককালীন এক লক্ষ পঞ্চাশ হাজার টাকা দান করেছিলেন তিনি। সেই কারণে পিতার নামানুসারে কলেজের নামকরণ করা হয়। কলেজের প্রাথমিক পর্যায়ে ওয়েবকুটা ও অধ্যাপক আন্দোলনের নেতা সুধীর রায়ের ভূমিকা আজও কলেজে বিশেষভাবে স্মরণ করা হয়। ১৯৮১ সালের ১ এপ্রিল কলেজটি বর্তমান স্থানে স্থানান্তরিত করা হয়।

বর্তমান অবস্থা
--------------

বর্তমানে এই কলেজে বিএ ও বিএসসি পাঠ্যক্রমে পাঁচটি বিষয়ে অনার্স-সহ মোট তেরোটি বিষয় পড়ানো হয়। ছাত্রছাত্রীর সংখ্যা প্রায় ১২০০ জন।

তথ্যসূত্র
---------

* শ্রীনিবাস মিশ্র, প্রবন্ধ *পুরুলিয়া জেলার উচ্চশিক্ষা* : *পশ্চিমবঙ্গ* পত্রিকা, পুরুলিয়া জেলা সংখ্যা, জ্যৈষ্ঠ-বৈশাখ, ১৪১৪ (জুন ২০০৭), তথ্য ও সংস্কৃতি বিভাগ, পশ্চিমবঙ্গ সরকার

বহিঃসংযোগ
---------

* অচ্ছ্রুরাম মেমোরিয়াল কলেজ সংক্রান্ত তথ্য - বর্ধমান বিশ্ববিদ্যালয়ের ওয়েবসাইট থেকে  ওয়েব্যাক মেশিনে আর্কাইভকৃত ১৭ সেপ্টেম্বর ২০১০ তারিখে

| * দে
* স
পুরুলিয়া জেলার উচ্চশিক্ষা প্রতিষ্ঠান |
| --- |
| জগন্নাথকিশোর কলেজ  •  নিস্তারিণী কলেজ  •  রঘুনাথপুর কলেজ  •  আনন্দমার্গ কলেজ  •  রামানন্দ শতবার্ষিকী কলেজ  •  অচ্ছ্রুরাম মেমোরিয়াল কলেজ  •  মহাত্মা গান্ধী কলেজ  •  নেতাজি সুভাষ আশ্রম মহাবিদ্যালয়  •  বলরামপুর কলেজ  •  মানভূম মহাবিদ্যালয়  •  কাশীপুর মাইকেল মধুসূদন মহাবিদ্যালয়  •  পঞ্চকোট মহাবিদ্যালয়  •  স্পনসর্ড টিচার্স ট্রেনিং কলেজ  • বেঙ্গল ইনস্টিটিউট অব সায়েন্স অ্যান্ড টেকনোলজি   • পুরুলিয়া হোমিওপ্যাথিক মেডিক্যাল কলেজ ও হাসপাতাল  • পুরুলিয়া পলিটেকনিক |

|  |  |
| --- | --- |
| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন | 
* আইএসএনআই
	+ ১

 |
ভারতীয় নৌবাহিনীর ডেস্ট্রয়ার আইএনএস কলকাতা থেকে দূরপাল্লার স্থল থেকে বায়ুতে নিক্ষেপ যোগ্য ক্ষেপণাস্ত্র ছোড়া হচ্ছে।
**গাইডড-মিসাইল ডেস্ট্রয়ার** বা **নির্দেশিত ক্ষেপণাস্ত্র ডেস্ট্রয়ার** একটি ডেস্ট্রয়ার জাহাজ, যা নির্দেশিত ক্ষেপণাস্ত্রগুলি নিক্ষেপ জন্য নকশাকৃত। অনে ডেস্ট্রয়ারে ডুবোজাহাজ প্রতিরোধী ক্ষমতা, বিমান প্রতিরোধী ক্ষমতা এবং স্থল সমরাস্ত্র প্রতিরোধী ক্ষমতা দ্বারা সজ্জিত থাকে। এই জাহাজগুলির জন্য ন্যাটো মানের পদবি হ'ল ডিডিজি। দেশ অনুজায়ী হুল পেন্যান্ট সংখ্যায় ডেস্ট্রয়ার ডি পদবি ব্যবহারের ক্ষেত্রে পরিবর্তন দেখা যায়। এই পরিবর্তনে দেখা যায় ডি পদবি উপস্থাপন করা বা এটিকে পুরোপুরি বাদ দেওয়া মধ্যে।

বন্দুকগুলি ছাড়াও, একটি গাইডড-মিসাইল ডেস্ট্রয়ারে সাধারণত দুটি বৃহত ক্ষেপণাস্ত্র ম্যাগাজিন সজ্জিত থাকে উল্লম্ব উৎক্ষেপণ প্রকোষ্ঠে। কিছু নির্দেশিত ক্ষেপণাস্ত্র ডেস্ট্রয়ার মার্কিন যুক্তরাষ্ট্রের এজিস কম্ব্যাট ব্যবস্থার মতো শক্তিশালী রাডার ব্যবস্থা ধারণ করে, যা ক্ষেপণাস্ত্র প্রতিরক্ষা বা ব্যালিস্টিক-ক্ষেপণাস্ত্র প্রতিরক্ষা ভূমিকা হিসাবে ব্যবহারের জন্য গৃহীত হতে পারে।

তথ্যসূত্র
---------

বহিঃসংযোগ
---------

* Friedman, Norman (২০০৪)। *US Destroyers: An Illustrated Design History (Revised Edition)*। Annapolis: Naval Institute Press। আইএসবিএন 1-55750-442-3।
এয়ার মার্শাল **পদ্মা বন্দ্যোপাধ্যায়,** পিভিএসএম (জন্ম: ৪ নভেম্বর, ১৯৪৪) ভারতীয় বিমানবাহিনীর প্রথম মহিলা এয়ার মার্শাল ছিলেন। তিনি ছিলেন ফ্লাইট সার্জন দায়িত্বে ।

প্রারম্ভ জীবন
-------------

তিরুপতি শহরে তামিল ভাষী আইয়ের পরিবারে তার জন্ম।

পদ্মার বয়স যখন চার-পাঁচ বছর, তার মা যক্ষ্মা রোগে আক্রান্ত হয়ে শয্যাশায়ী হন। তাই যখন সে খুব ছোট ছিল চিকিৎসা সংক্রান্ত সমস্যাগুলি পদ্মার মনের জায়গা দখল করতে শুরু করেছিল এবং সে তুলনামূলকভাবে অল্প বয়সে তার মায়ের প্রাথমিক যত্নদাতা হয়ে ওঠে। এছাড়াও, গোল মার্কেট, নতুন দিল্লিতে তার প্রতিবেশী ছিলেন লেডি হার্ডিঞ্জ মেডিকেল কলেজের মেডিসিনের অধ্যাপক ডা. এস. আই. পদ্মাবতী, প্রথম ভারতীয় মহিলা হৃদরোগ বিশেষজ্ঞ । মায়ের অসুস্থতার সাথে তার অভিজ্ঞতা এবং সফদরজং হাসপাতালে হাসপাতালে ভর্তি হওয়া এবং একই নামের প্রতিবেশী মহিলা ডাক্তার থাকাটাই ছিল ডাক্তার হওয়ার প্রাথমিক প্রেরণা।

শিক্ষা
------

তিনি দিল্লি তামিল এডুকেশন অ্যাসোসিয়েশন সিনিয়র সেকেন্ডারি স্কুলে মানবিক বিভাগে পড়াশোনা করেছেন। স্কুল থেকে স্নাতক হওয়ার পর, তিনি দিল্লি বিশ্ববিদ্যালয়ে মানবিক থেকে বিজ্ঞান ধারায় কঠিন এবং অস্বাভাবিক পরিবর্তন করেছিলেন। তিনি কিরোরি মাল কলেজে প্রি-মেডিকেল অধ্যয়ন করেন এবং তারপর ১৯৬৩ সালে পুনের আর্মড ফোর্সেস মেডিকেল কলেজে যোগদান করেন।

কর্ম জীবন
---------

১৯৬৮ খ্রিষ্টাব্দে ভারতীয় বিমানবাহিনীতে যোগদান করেন। এরপর তিনি তার সহকর্মী উইং কমান্ডার সতীনাথ বন্দ্যোপাধ্যায়কে বিয়ে করেন। ১৯৭১ খ্রিস্টাব্দের ভারত-পাকিস্তান যুদ্ধে তার অবদানের জন্য বিশিষ্ট সেবা পদক লাভ করেন। 

তিনি এরোস্পেস মেডিক্যাল সোসাইটি অব ইন্ডিয়ার প্রথম মহিলা ফেলো ছিলেন। তিনি প্রথম ভারতীয় মহিলা হিসেবে উত্তর মেরুতে বৈজ্ঞানিক গবেষণা করেন। তিনি প্রথম মহিলা সশস্ত্র বাহিনী অফিসার যিনি ১৯৭৮ সালে ডিফেন্স সার্ভিসেস স্টাফ কলেজ কোর্স সম্পন্ন করেছেন।

তিনি বিমান সদর দফতরের মেডিকেল সার্ভিসেস (এয়ার) মহাপরিচালক ছিলেন। ২০০২ খ্রিষ্টাব্দে তৎকালীন এয়ার চিফ মার্শাল শ্রীনিবাসপুরম কৃষ্ণস্বামীর কার্যকালে তিনি ভারতীয় বিমানবাহিনীর প্রথম মহিলা এয়ার মার্শাল হিসেবে উন্নীত হন।

পুরস্কার ও সম্মাননা
-------------------

* পরম বিশিষ্ট সেবা পদক (২০০৬)
* পদ্মশ্রী (২০২০)

তথ্যসূত্র
---------

1. ↑  IANS (১ অক্টোবর ২০০৪)। "Indian Air force gets first woman air marshal"। *Times of India*। সংগ্রহের তারিখ ৮ এপ্রিল ২০১০।
2. ↑  Joshi, Payal (২ অক্টোবর ২০০৪)। "India's Pride - Padmavathy Bandhopadhyay First woman Air Marshal"। *India Star*। ৩১ জানুয়ারি ২০১০ তারিখে মূল থেকে আর্কাইভ করা। সংগ্রহের তারিখ ৮ এপ্রিল ২০১০।
**মাপা রালালাগে চন্দিমা নিরোশন বন্দরতিলকে** (সিংহলি: නිරෝෂන් බණ්ඩාරතිලක; জন্ম: ১৬ মে, ১৯৭৫) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষার্ধ্ব থেকে ২০০০-এর দশকের সূচনাকাল পর্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর শ্রীলঙ্কান ক্রিকেটে বাদুরেলিয়া স্পোর্টস ক্লাব, বাসনাহিরা নর্থ, কোল্টস ক্রিকেট ক্লাব এবং তামিল ইউনিয়ন ক্রিকেট ও অ্যাথলেটিক ক্লাবের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **নিরোশন বন্দরতিলকে**।

প্রথম-শ্রেণীর ক্রিকেট
---------------------

১৯৯৩-৯৪ মৌসুম থেকে ২০০৯ সাল পর্যন্ত নিরোশন বন্দরতিলকে’র প্রথম-শ্রেণীর খেলোয়াড়ী জীবন চলমান ছিল। ১৯৯৪ থেকে ২০০৯ সময়কালে বাদুরেলিয়া স্পোর্টস ক্লাবের পক্ষে প্রথম-শ্রেণীর ক্রিকেটে অংশ নিয়েছেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে সাতটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন নিরোশন বন্দরতিলকে। ২৭ মে, ১৯৯৮ তারিখে কলম্বোয় সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৯ নভেম্বর, ২০০১ তারিখে একই মাঠে সফরকারী ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।

নিউজিল্যান্ডের বিপক্ষে অভিষেক সিরিজেই তাৎক্ষণিক সফলতার স্বাক্ষর রাখতে সক্ষম হন। তার বোলিংয়ের ধরন অনেকাংশেই বিখ্যাত বোলার মুত্তিয়া মুরালিধরনের অনুরূপ ছিল। সচরাচর, নিচেরসারির ব্যাটসম্যানেরাই তার লক্ষ্যবস্তুতে পরিণত হতেন। তাসত্ত্বেও, নিজস্ব দ্বিতীয় টেস্টে নিউজিল্যান্ডের বিপক্ষে খেলায় ৮৩ রান খরচায় ৯ উইকেট দখল করেছিলেন। সব মিলিয়ে সিরিজে ষোল উইকেট দখল করেছিলেন।

তবে, ইংল্যান্ডে পরবর্তী সফরে খুব কমই ভূমিকা রাখেন। মাত্র দুইটি প্রস্তুতিমূলক খেলায় অংশ নিয়েছিলেন তিনি। শ্রীলঙ্কার দ্বিতীয় এশিয়ান টেস্ট চ্যাম্পিয়নশীপ প্রতিযোগিতায় গাদ্দাফি স্টেডিয়ামে পাকিস্তানের বিপক্ষে পুনরায় তাকে দলে নেয়া হয়। ড্র হওয়া ঐ টেস্টে বেশ আটোসাটো বোলিং করে তিন উইকেট পান।

এরপর থেকে বিস্ময়করভাবে দল নির্বাচকমণ্ডলী কর্তৃক উপেক্ষিত হন ও নিজ দেশে সফরকারী অস্ট্রেলিয়ার বিপক্ষে তাকে দলে রাখা হয়নি।

পরিসংখ্যান
----------

টেস্টে ৫-উইকট লাভ

| # | পরিসংখ্যান | খেলা | প্রতিপক্ষ | মাঠ | শহর | দেশ | সাল |
| --- | --- | --- | --- | --- | --- | --- | --- |
| **১** | ৫/৩৬ | ২ |  নিউজিল্যান্ড | গালে আন্তর্জাতিক স্টেডিয়াম | গালে | শ্রীলঙ্কা | ১৯৯৮ |

তথ্যসূত্র
---------

1. ↑  List of Sri Lanka Test Cricketers
2. ↑  "Sri Lanka – Test Batting Averages"। ESPNCricinfo। সংগ্রহের তারিখ ২১ জুন ২০২০।
3. ↑  "Sri Lanka – Test Bowling Averages"। ESPNCricinfo। সংগ্রহের তারিখ ২১ জুন ২০২০।

আরও দেখুন
---------

* মালিঙ্গা বান্দারা
* রমেশ কালুবিতরাণা
* টেস্ট ক্রিকেটে হ্যাট্রিকের তালিকা
* শ্রীলঙ্কান টেস্ট ক্রিকেটারদের তালিকা
* ১৯৯৮-৯৯ এশিয়ান টেস্ট চ্যাম্পিয়নশীপ
* প্রথম-শ্রেণীর ক্রিকেট দলসমূহের বর্তমান তালিকা
* শ্রীলঙ্কান একদিনের আন্তর্জাতিক ক্রিকেটারদের তালিকা
* টেস্ট ক্রিকেট অভিষেকে ৫ উইকেট লাভকারী নিউজিল্যান্ডীয় ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে নিরোশন বন্দরতিলকে উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে নিরোশন বন্দরতিলকে  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
পানুন কাশ্মীর হল কাশ্মীরী হিন্দু সম্প্রদায়ের মানুষদের একটি সংগঠন ৷ কাশ্মীরী ভাষায় এর অর্থ হল "আমাদের নিজেদের কাশ্মীর" ৷ ১৯৯০ সালে সন্ত্রাসবাদীদের দ্বারা প্রায় ৭ লক্ষাধিক কাশ্মীরী হিন্দু স্বভূমি থেকে বিতাড়িত হয়ে আশ্রয় নেন দিল্লী ও জম্মুর নানা অস্থায়ী শরনার্থী শিবিরে ৷ এরপরই তারা এই সংগঠনের ছত্রছায়ায় একত্রিত হন ৷

প্রস্তাবিত আবাস ভূমি
--------------------

১৯৯১ সালে প্রতিষ্ঠানটি একটি প্রস্তাব পাস করে দাবি করে:

> 
> (ক) কাশ্মীরের উপত্যকায় কাশ্মীরি হিন্দুদের জন্য একটি আবাস ভূমি প্রতিষ্ঠা ঝালুমের পূর্ব ও উত্তর উপত্যকা যার অন্তর্ভুক্ত।
> 
> 
> (খ) জীবন, স্বাধীনতা,মত প্রকাশের স্বাধীনতা, বিশ্বাস, সমতা এবং আইনের শাসনের অধিকার নিশ্চিত করার জন্য ভারতের সংবিধান এখানে অক্ষর ও আত্মায় প্রযোজ্য হবে।
> 
> 
> (গ)আবাস ভূমিকে কেন্দ্রীয় প্রশাসনের অধীনে রাখা হবে; এবং
> 
> 
> (ঘ) যে সাতশত হাজার কাশ্মীরি হিন্দু, যাদের অতীতে কাশ্মীর থেকে বহিষ্কৃত করা হয়েছে এবং যারা কাশ্মীরে সন্ত্রাসী সহিংসতার কারণে ছেড়ে চলে যাওয়ার জন্য বাধ্য হয়েছিল তাদের মধ্যে সকলেই ফিরে আসবে ।আর বসতি স্থাপন করবে। মর্যাদা এবং সম্মানের সাথে একটি ন্যায়সঙ্গত ভিত্তিতে আবাস ভূমিতে তারা বসতি স্থাপন করবে।
> 
> 
> 

পানুন কাশ্মীরের সমর্থকরা কামনা করে কাশ্মীর উপত্যকার বেশির ভাগ অংশ ও শ্রীনগর, অনন্তনাগ, সোপার, বারামুল্লা এবং আওয়ান্তিপোরা শহর কাশ্মীরি হিন্দু আবাস ভূমির অংশ হবে । সংগঠনটি দাবি করে যে এটি আসলে হিন্দু মাতৃভূমির সন্ধান করে না বরং এটি কাশ্মীরি পণ্ডিত যারা হিন্দু তাদের জন্য একটি মাতৃভূমি চায় এবং তারা তাদের প্রতিবেশীদের সাথে শান্তিপূর্ণভাবে বসবাস করার জন্য প্রস্তুত।

তথ্যসূত্র
---------

1. ↑  Excelsior, Daily (২০১৭-০১-০৯)। "Involve 'Panun Kashmir' in talks on return of KPs: Ambardar" (ইংরেজি ভাষায়)। সংগ্রহের তারিখ ২০১৯-০৩-১৪।
2. ↑  Wirsing, Robert (২০০৩)। *Kashmir in the Shadow of War: Regional Rivalries in a Nuclear Age* (ইংরেজি ভাষায়)। M.E. Sharpe। পৃষ্ঠা 149। আইএসবিএন 9780765610898।
3. ↑  "Why Homeland? Introduction"। Panun Kashmir। ২০১৩-১০-২৯ তারিখে মূল থেকে আর্কাইভ করা।
***অছুৎ কন্যা*** (ইংরেজি:  Achhut Kannya ; উর্দু:  اچھوت کنیا ‎‎; হিন্দি:  अछूत कन्या ; বাংলা অনুবাদ: *অস্পৃশ্য কন্যা*) ১৯৩৬ সালে মুক্তিপ্রাপ্ত একটি হিন্দী চলচ্চিত্র। মুম্বাইয়ের চলচ্চিত্র উদ্যোগের প্রারম্ভিক কালের সুপার-হিট এই ছবিটিতে একজন দলিত মেয়ের ব্যর্থ প্রেম এবং আত্মত্যাগের কাহিনী চিত্রিত করা হয়েছে। বিংশ শতকের প্রথমের ভারতীয় সমাজটিতে দেখতে পাওয়া জাতিভেদের প্রাবল্যের প্রমাণ ছবিটিতে পাওয়া যায়।

বোম্বে টকীজ দ্বারা নির্মিত অনেকগুলি সফল ছবির অন্যতম ছিল অছুৎ কন্যা। ছবির পরিচালক ছিলেন ফ্রেঞ্জ্ ওষ্টেন, সঙ্গীত পরিচালক ছিলেন সরস্বতী দেবী এবং গানের রচয়িতা ছিলেন জে.এস. কাশ্যপ। মুখ্য ভূমিকায় ছিলেন অশোক কুমার এবং দেবীকা রাণী।

কাহিনী
------

Devika Rani and Ashok Kumar in *Achhoot Kanya*
গাঁয়ের গেলামাল দোকানী মোহনের পুত্র প্রতাপ (অশোক কুমার) এবং রেলওয়ে লেভেল ক্রসিঙের রক্ষী দুখীয়ার কন্যা কস্তুরী (দেবিকা রাণী) শিশুকালের বন্ধু। বড়ো হয়ে আসার সাথে সাথে একজন আরেকজনের গভীর প্রেমে পড়ে। কিন্তু দুজনের মধ্যে বিবাহ সম্ভব হয় না। কারণ প্রতাপ ছিল ব্রাহ্মণ সন্তান এবং কস্তুরী ছিল একজন অচ্ছুৎ কন্যা অর্থাৎ নিম্নজাতির মেয়ে। সেইসময়ের ভারতীয় সমাজ-ব্যবস্থায় অসবর্ণ বিবাহ প্রায় অসম্ভব ছিল।

প্রতাপ বিয়ে করে মীরা নামের একজন মেয়েকে। অন্যদিকে কস্তুরীর পিতা দুখীয়ার মতো লেভেল ক্রসিঙের রক্ষীর চাকরি করা মনু নামের ইতঃপূর্বে বিবাহিত একজন ছেলের সাথে বিয়ে হয়। যদিও বিয়ের পরে দুজন-দুজনের সাথে মানিয়ে নিতে পারেনি, তথাপি নিজের নিজের সংসারের দায়িত্ব পালন করতে চেষ্টা চালিয়ে গেল।
এদিকে মনুর প্রথম পত্নী কাজরী তার স্বামীর জীবনে অন্য একজন মেয়ের প্রবেশকে সহজভাবে নিতে পারেনি। তাই সে প্রতাপের পত্নী মীরার সাথে এক হয়ে কস্তুরীর বিরুদ্ধে ষড়যন্ত্র করতে থাকে। সেই ষড়যন্ত্রের অংশস্বরূপ তারা দুজনেই একদিন কস্তুরীকে কাছের গাঁয়ে বসা মেলাতে নিয়ে গেল এবং ফেরার পথে একা ছেড়ে দিয়ে এল। সেই মেলায় প্রতাপও একটি দোকান দিয়েছিল। উপায়হীন হয়ে কস্তুরী দোকান করে ঘরের দিকে গরুরগাড়ীতে ফিরে আসা প্রতাপের সাথে একসাথে আসতে বাধ্য হল। কাজরী এবং মীরা গিয়ে মনুকে প্রতাপ ও কস্তুরী একসাথে আছে বলে উস্কানি দিল।

গরুরগাড়ী এসে লেভেল ক্রসিঙের কাছে এলে ক্রোধান্বিত মনু প্রতাপকে আক্রমণ করে। রেলপথের উপরে দুজনের মারা-মারি শুরু হয়। এই কাজিয়াকে কেন্দ্র করে সাম্প্রদায়িক সংঘর্ষ হওয়ার আশঙ্কা দেখা দিল। এদিকে একটি ট্রেন এসে পড়েছে। আসন্ন দুর্ঘটনা রোধ করতে কস্তুরী রেলপথ দিয়ে দৌড়ে গিয়ে রেলগাড়িটি থামাতে চেষ্টা করে। কিন্তু দুর্ভাগ্যবশতঃ সে রেলে কাটা পড়ে মৃত্যুবরণ করে।

সমাজে অস্পৃশ্য বলে গণ্য করা একজন নির্দোষ মেয়ে নিজের জীবন দিয়ে আসন্ন সাম্প্রদায়িক সংঘর্ষ থেকে গ্রামটিকে রক্ষা করে যায়। তখন গ্রামবাসী সেই সাধারণ মেয়েটির মহত্ব উপলব্ধি করে।

ভূমিকা
------

* দেবিকা রাণী ... কস্তুরী
* অশোক কুমার ... প্রতাপ
* পি.এফ. পিঠাবালা ... মোহন, প্রতাপের পিতা
* কামতা প্রসাদ ... দুখীয়া, কস্তুরীর পিতা
* কিশোরী লাল ... বাবুলাল বৈদ্য
* কুসুম কুমারী
* প্রমিলা
* আনবার
* ইশরাত

তথ্যউৎস
-------

1. 1 2 3  "Achhut Kanya"। সংগ্রহের তারিখ ১২ জানুয়ারি ২০১৫।
2. ↑  "Achhut Kanya 1936 film"। ২৯ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১২ জানুয়ারি ২০১৫।

বহিঃসংযোগ
---------


উইকিমিডিয়া কমন্সে **অছুৎ কন্যা** সংক্রান্ত মিডিয়া রয়েছে।

* ইন্টারনেট মুভি ডেটাবেজে *Achhut Kannya*  (ইংরেজি)
* Watch *Achhut Kanya* entirely annotated with archival material at Indiancine.ma
**মহিলাদের ভোটাধিকারের জন্য ফরাসি ইউনিয়ন** (**ইউএফএসএফ**: ফরাসি: Union française pour le suffrage des femmes) ১৯০৯ সালে গঠিত একটি ফরাসি নারীবাদী সংগঠন যা মহিলাদের ভোট দেওয়ার অধিকারের জন্য লড়াই করেছিল এবং যা অবশেষে ১৯৪৫ সালে মঞ্জুর করা হয়েছিল। ইউনিয়ন একটি মধ্যপন্থী পন্থা গ্রহণ করে, স্থানীয় নির্বাচন থেকে শুরু করে ভোটাধিকারের মঞ্চস্থ প্রবর্তনের পক্ষে ও চেম্বার অফ ডেপুটিতে পুরুষ মিত্রদের সাথে কাজ করার পক্ষে ছিল।

প্রতিষ্ঠা
---------

১৯০৮ সালে প্যারিসে ফরাসি নারীবাদীদের একটি জাতীয় কংগ্রেসে অংশগ্রহণকারী নারীবাদীদের একটি গ্রুপ দ্বারা ইউএফএসএফ প্রতিষ্ঠিত হয়েছিল।  তাদের বেশিরভাগই বুর্জোয়া বা বুদ্ধিবৃত্তিক নেপথ্যে ছিলেন। নেতারা হলেন *লা ফ্রাঁসেজের* সম্পাদক জেন মিসমে (১৮৬৫-১৯৩৫) ও জেন শ্মাহল (১৮৪৬-১৯১৫)। ইউএফএসএফ হুবার্টিন অক্লার্ট (১৮৪৮-১৯১৪) এর *ভোটাধিকার দেস ফেমেস* সংস্থার জন্য একটি কম বিপ্লবী ও আরও ব্যাপকভাবে গ্রহণযোগ্য বিকল্প প্রদান করেছিল। ১৯০৯ সালের প্রথম দিকে *লা ফ্রাঁসেজে* প্রকাশিত একমাত্র উদ্দেশ্য ছিল আইনি পদ্ধতির মাধ্যমে নারীদের ভোটাধিকার অর্জন করা। ১৯০৯ সালের ফেব্রুয়ারিতে ৩০০ জন মহিলার প্রতিষ্ঠা সভা অনুষ্ঠিত হয়। সেসিল ব্রুনশভিচ (১৮৭৭-১৯৪৬)-কে মহাসচিব করা হয়েছিল।  তিনি ছিলেন দার্শনিক লিওন ব্রুনশভিচের স্ত্রী। এলিস্কা ভিনসেন্ট সম্মানসূচক সহ-সভাপতির পদ গ্রহণ করেন। ইউএফএসএফ ফরাসী ভোটাধিকার আন্দোলনের প্রতিনিধিত্বকারী হিসাবে ১৯০৯ সালের এপ্রিলে লন্ডনে আন্তর্জাতিক মহিলা ভোটাধিকার জোট (আইডব্লিউএফএ) কংগ্রেস দ্বারা আনুষ্ঠানিকভাবে স্বীকৃত হয়।

তথ্যসূত্র
---------

1. 1 2 3  Hause 2002।
2. 1 2  Tartakowsky 2015।
3. ↑  Rappaport 2001।
| বৌদ্ধধর্ম |
| --- |
| এর ধারাবাহিক নিবন্ধের অংশ |
|  |
| ইতিহাস
* সময়রেখা
* গৌতম বুদ্ধ

* পরিষদ
* পশ্চাৎ বৌদ্ধ
 |
| * নিরঁজন
* ধারণা

* চতুরার্য সত্য

* স্কন্ধ
* অনিত্য়তা

* দুঃখ
* অনাৎমন্

* প্রতীত্যসমুৎপাদ

* মধ্যপথ
* শূন্যতা
* কর্ম

* পুনর্জন্ম
* সংসার
* সৃষ্টিতত্ব
 |
| অনুশীলন
* ত্রিশরণ

* মুক্তির পথ

* নৈতিকতা
* পরিশুদ্ধতা
* ধ্যান

* একাগ্র
* প্রজ্ঞা

* করুণা

* বৌদ্ধিপক্ষ্যধর্ম
* সন্যাসধর্ম

* গৃহস্থ
 |
| নির্বাণ
* চার পর্যা
* অর্হৎ

* বৌদ্ধত্ব
* বোধিসত্ত্ব
 |
| * ঐতিহ্য

* থেরবাদ
* মহাযান
* বজ্রযান
* হীনযান
 |
| * ত্রিপিটক

* বিনয় পিটক

* সূত্র পিটক

* অভিধর্ম পিটক
 |
| * রূপরেখা
 |
| * দে
* স
 |

**নিরোধ** অর্থ "অবসান", যা সম্জ্ঞা (উপলব্ধি) ও বেদনা (অনুভূতি) এর সমাপ্তির অবস্থাকে বোঝায়। যখন অনুশীলনকারী যিনি এই জাতীয় অর্জনে প্রবেশ করছেন তখন তিনি মনে করেন না: 'আমি উপলব্ধি ও অনুভূতির অবসানে প্রবেশ করব' বা 'আমি উপলব্ধি ও অনুভূতির অবসানে প্রবেশ করছি' বা 'আমি উপলব্ধি ও অনুভূতির অবসানে প্রবেশ করেছি।' বরং, তাদের মন আগে থেকেই এমন অবস্থার দিকে নিয়ে যাওয়ার জন্য বিকশিত হয়েছে। নিরোধে প্রবেশ করার সময়, মৌখিক সংস্কার (গঠন) প্রথমে বন্ধ হয়ে যায়, তারপর শারীরিক, তারপর মানসিক। এমন প্রাপ্তি থেকে উদ্ভূত অনুশীলনকারী মনে করেন না: ‘আমি উপলব্ধি ও অনুভূতির অবসান থেকে আবির্ভূত হব’ বা ‘আমি উপলব্ধি ও অনুভূতির অবসান থেকে উদ্ভূত’ বা ‘আমি উপলব্ধি ও অনুভূতির অবসান থেকে উদ্ভূত হয়েছি’। বরং, তাদের মন আগে থেকেই এমন অবস্থার দিকে নিয়ে যাওয়ার জন্য গড়ে উঠেছে। নিরোধ মানসিক সংস্কার থেকে উদ্ভূত হলে প্রথমে, তারপর শারীরিক, তারপর মৌখিক। উদীয়মান হওয়ার সময় তারা তিন ধরনের যোগাযোগ অনুভব করে: শূন্যতা, সংকেতহীন ও অনির্দেশিত যোগাযোগ। উত্থানের পর তাদের মন তির্যক, ঢাল ও নির্জনতার দিকে ঝুঁকে পড়ে।

নির্বাণ নিরোধের পরে অনুসরণ করে কারণ অনুশীলনকারী প্রজ্ঞার সাথে নির্ভরশীল উৎসের লিঙ্ক দেখেন। সব নিরোধ নিব্বানের দিকে নিয়ে যেতে পারে না। অনামী পূর্ব সংকল্প সহকারে ইচ্ছামত নিরোধ রাজ্যে প্রবেশ করতে পারে।

থুবটেন চোড্রন এর মতে, নিরোধ হল সমস্ত খারাপ অভিজ্ঞতার চূড়ান্ত অন্তর্ধান এবং তাদের কারণগুলি এমনভাবে যাতে তারা আর ঘটতে না পারে।

তথ্যসূত্র
---------

1. ↑  Buswell ও Lopez 2013।
2. ↑  "SuttaCentral"। *SuttaCentral*। সংগ্রহের তারিখ ২০২১-০১-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Thubten Chodron. *Articles & Transcripts of Teachings on Lamrim: The Gradual Path to Enlightenment*. Dharma Friendship Foundation. (The Twelve Links, part 2 of 5)

উৎস
---

* Ajahn Sumedho (২০০২), *The Four Noble Truths*, Amaravati Publications উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* Buswell, R.E.; Lopez, D.S. (২০১৩)। "nirodha"। *The Princeton Dictionary of Buddhism*। Princeton University Press। পৃষ্ঠা 588। আইএসবিএন 978-1-4008-4805-8। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
১৯৮৮ সালের ১২ ফেব্রুয়ারি যুক্তরাষ্ট্র নৌবাহিনীর ক্রুজার ইউএসএস ইয়র্কশায়ার সোভিয়েত জলসীমায় তার "নির্দোষ অতিক্রমণের অধিকার" অনুশীলনের সময় সোভিয়েত ফ্রিগেট বেজাভেৎনি (ডানে) সোভিয়েত জলসীমা থেকে তাকে আন্তর্জাতিক জলসীমায় হঠিয়ে দেওয়ার জন্য ইচ্ছাকৃতভাবে চাপ প্রয়োগ শুরু করে। এ ঘটনা *ঠাণ্ডা যুদ্ধের সর্বশেষ ঘটনা* হিসেবে পরিচিত।
**নির্দোষ অতিক্রমণ** (Innocent passage) আন্তর্জাতিক সমুদ্র আইন অনুসারে একটি বিশেষ ধারণা যে ধারণা মোতাবেক এক দেশের জলযান বিশেষ কিছু বিধিনিষেধ সাপেক্ষে অন্য দেশের আঞ্চলিক জলসীমার মধ্য দিয়ে চলাচল করতে পারবে। ১৯৮২ সালে সাক্ষরিত আন্তর্জাতিক সমুদ্র আইন বিষয়ক জাতিসংঘ কনভেনশনের ১৭ নম্বর অনুচ্ছেদ অনুসারে, সকল রাষ্ট্রের জলযান আঞ্চলিক সমুদ্রের মধ্য দিয়ে নির্দোষ অতিক্রমণ করতে পারবে। ১৮ নম্বর অনুচ্ছেদে *অতিক্রমণ* (passage) বলতে অভ্যন্তরীণ জলরাশিতে প্রবেশ না করে অথবা তার বাইরে নোঙর স্থাপন বা বন্দরের সুযোগসুবিধা গ্রহণ না করে শুধু আঞ্চলিক সমুদ্র পাড়ি দেওয়া এবং অভ্যন্তরীণ জলরাশি, নোঙর করার স্থান ও বন্দর অভিমুখে যাত্রা না করাকে বোঝায়। অতিক্রমণ অবশ্যই দ্রুত ও ধারাবাহিক হতে হবে। জলযান থামানো বা নোঙর করা যাবে না। কিন্তু সাধারণ নৌ চলাচল প্রসঙ্গে অথবা গুরুতর বিপর্যয় কিংবা দৈব দূর্বিপাকের কারণে অথবা বিপন্ন দুর্দশাগ্রস্ত কোন ব্যক্তি, বিমান বা জাহাজকে সাহায্য করার জন্য যতটুকু প্রয়োজন কেবল ততটুকুই নোঙর করা যেতে পারে। এছাড়া যতক্ষণ পর্যন্ত অতিক্রমণ উপকূলীয় রাষ্ট্রের শান্তি-শৃঙ্ক্ষলা অথবা নিরাপত্তার জন্য ক্ষতিকর হবে না, ততক্ষণ পর্যন্ত তা নির্দোষ বলে গণ্য হবে। অতিক্রমণ কনভেনশন ও আন্তর্জাতিক আইনের অন্যান্য নিয়মানুসারে করতে হবে।

তবে কোন বিদেশী জাহাজ যদি আঞ্চলিক সমুদ্রে এমন কোন কাজ করে যা উপকূলীয় রাষ্ট্রের শান্তি শৃঙ্ক্ষলা অথবা নিরাপত্তার জন্য ক্ষতিকর হয়, তবে অতিক্রমণটি নির্দোষ হবে না। ১৯ নম্বর অনুচ্ছেদে এ বিষয়ে বিস্তারিত বর্ণনা করা হয়েছে।

তথ্যসূত্র
---------

1. ↑  "UN Convention on the Law of the Sea: PART II, *TERRITORIAL SEA AND CONTIGUOUS ZONE*"। United Nations। সংগ্রহের তারিখ ২৭ সেপ্টেম্বর ২০১৩।
**গঙ্গাপদ বসু**  (ইংরেজি: Gangapada Basu) ( ১২ মার্চ, ১৯১০ - ২৩ মে ১৯৭১) ছিলেন বাংলা চলচ্চিত্রের ও মঞ্চের অভিনেতা।  তিনি কলকাতার গণনাট্য ও বহুরূপী নাট্যসংস্থায় অভিনয় করতেন।

সংক্ষিপ্ত জীবনী
---------------

গঙ্গাপদ বসুর জন্ম অবিভক্ত বাংলার অধুনা বাংলাদেশের যশোহর জেলার খাসিয়ালে। পিতা নকুলচন্দ্র বসু। তিনি  কলকাতা বিশ্ববিদ্যালয়ে ইংরাজীতে এম.এ পাঠরত অবস্থায় দৈনিক বসুমতী পত্রিকার সঙ্গে যুক্ত হন। তারপর বিভিন্ন সময়ে 'আনন্দবাজার পত্রিকা','কৃষক' প্রভৃতি পত্রিকায় কাজ করেন। 'স্বরাজ' ও 'সত্যযুগ' পত্রিকার তিনি বার্তা-সম্পাদক ছিলেন। কলেজ জীবন থেকেই নাটক ও অভিনয়ের প্রতি আকৃষ্ট হন। ১৯৪৪ খ্রিস্টাব্দে গণনাট্য সংঘের 'নবান্ন' নাটকে অভিনেতা হিসাবে রঙ্গমঞ্চে তার প্রথম আত্মপ্রকাশ। এরপর তার ও আরও কয়েকজনের চেষ্টায় ১৯৪৮ খ্রিস্টাব্দে 'বহুরূপী নাট্যসংস্থা গঠিত হলে সংস্থার নাটকগুলিতে অংশগ্রহণ করতে থাকেন। সংস্থার সভাপতি মনোরঞ্জন ভট্টাচার্যের মৃত্যুর পর তিনি সভাপতি নির্বাচিত হয়ে আমৃত্যু ওই পদে আসীন ছিলেন। 'বহুরূপী'পত্রিকাও সম্পাদনা করেছেন। তার অভিনীত উল্লেখযোগ্য চরিত্র -

* *রক্তকরবী*র 'অধ্যাপক',
* *ছেঁড়া তারে*র 'হাকিমুদ্দি',
* *পথিক* নাটকে কুটিল ধনবান ব্যক্তির ভূমিকায়।

গঙ্গাপদ 'অংশীদার', 'সত্য মারা গেছে' প্রভৃতি বারোটি নাটক রচনা করেছেন। 
"নাটক ও নাট্য-আন্দোলন" তার উল্লেখযোগ্য গ্রন্থ। মঞ্চ ছাড়াও তিনি প্রায় ১০০টি চলচ্চিত্রে অভিনয় করেছেন।

চলচ্চিত্র
---------

* *তথাপি* (১৯৫০)
* *ছিন্নমূল* (১৯৫০)
* *নাগরিক* (১৯৫২)
* *আজ সন্ধ্যায়* (১৯৫৩)
* *নববিধান* (১৯৫৪)
* *দেবাত্রা* (১৯৫৫)
* *নিষিদ্ধ ফল* (১৯৫৫)
* *শ্রীবৎস চিন্তা* (১৯৫৫)
* *আশা* (১৯৫৬)
* *দাতা কর্ণ* (১৯৫৭)
* *পৃথিবী আমারে চায়* (১৯৫৭)
* *অযান্ত্রিক* (১৯৫৮)
* *জলসাঘর* (১৯৫৮)
* *পরশপাথর*  (১৯৫৮) ব্যবসায়ী চরিত্রে
* *কুহক* (১৯৬০)
* *মানিক*(১৯৬১)
* *সূর্য শিখা* (১৯৬৩)
* *বীরেশ্বর বিবেকানন্দ*  (১৯৬৪)
* *নিশিপদ্ম* (১৯৭০)
* *বিবাহ বিভ্রাট* (১৯৭১)
* এখানে পিঞ্জর (১৯৭১)

আরো দেখুন
---------

* .ঋত্বিক ঘটক

তথ্যসূত্র
---------

1. ↑  "Gangapada Basu"। IMDb। সংগ্রহের তারিখ ১০ মার্চ ২০১২।
2. ↑  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, আগস্ট ২০১৬, পৃষ্ঠা 179, আইএসবিএন ৯৭৮-৮১-৭৯৫৫-১৩৫-৬
3. ↑  Satyajit Ray; Bert Cardullo (১ মার্চ ২০০৭)। *Satyajit Ray: Interviews*। Univ. Press of Mississippi। পৃষ্ঠা 22–। আইএসবিএন 978-1-57806-937-8। সংগ্রহের তারিখ ১ অক্টোবর ২০১২।

বহিঃসংযোগ
---------
**নিরিয়াহ জনসন** (১৯৮৬ - জুলাই ২৩, ২০০৩) ছিলেন একজন আফ্রিকান আমেরিকান ট্রান্স নারী, যিনি তার বন্ধু ব্র্যান্ডি কোলম্যানের সাথে ইন্ডিয়ানার ইন্ডিয়ানাপোলিসে খুন হন। পল মুর জনসনের রূপান্তরকামীর বিষয়টি জানতে পারার পর এই হত্যাকাণ্ডটি সংঘটিত করে।

পটভূমি
------

২০০৩ সালের ১৮ ই জুন, ১৭ বছর বয়সী নিরিয়াহ জনসন এবং তার বন্ধু ১৮ বছর বয়সী ব্র্যান্ডি কোলম্যান অন্য এক বন্ধুর সাথে ঘুরে বেড়াচ্ছিলেন। তিনজন পল মুরকে কার্টিস ওয়ার্ড দ্বারা চালিত একটি গাড়িতে চড়ে থাকতে দেখে এবং তাদের একটি গ্যাস স্টেশন পার্কিং লটে টানতে বলে। জনসন এবং মুর তাদের যানবাহন থেকে বেরিয়ে আসেন, সংক্ষিপ্ত কথা বলেন এবং নম্বর বিনিময় করেন। 

মুর বলেছিলেন যে তিনি জনসনের প্রতি আকৃষ্ট হয়েছিলেন, এবং বিশ্বাস করতেন জনসন একজন মহিলা। মুর পরে পুলিশকে জানায় যে জনসন যখন আলাদা হয়ে যায় তখন তার গালে চুম্বন করে এবং তারা পরে দেখা করতে সম্মত হয়। কিন্তু তিনি পরবর্তী সময়ে জনসনের সাথে দেখা করতে অসম্মত হয়েছিলেন।

### হত্যা

আদালতের নথি অনুযায়ী, ২৩ জুলাই রাত ১২:৫১ মিনিটে কোলম্যান ওয়ার্ডের সাথে কথা বলার জন্য মুরের বাড়িতে ফোন করেন। কোলম্যান এবং জনসন তখন মুরের অ্যাপার্টমেন্টে যান। চারজন বাইরে কথা বলে তারপর অ্যাপার্টমেন্টে গেল। ওয়ার্ড এবং কোলম্যান ওয়ার্ডের ঘরে যান, যখন মুর এবং জনসন মুরের ঘরে যান।

মুর পরে একটি রুগার পি৯০ হ্যান্ডগান নিয়ে ওয়ার্ডের ঘরে প্রবেশ করেন এবং ওয়ার্ডের সাথে কথা বলতে বলেন। দু'জন রান্নাঘরে গেল, যেখানে মুর জিজ্ঞাসা করল যে ওয়ার্ড জানে জনসন পুরুষ না মহিলা। দু'জন লোক বসার ঘরে গেল, যেখানে মুর জনসন এবং কোলম্যানকে জিজ্ঞাসা করলেন জনসন পুরুষ না মহিলা।

জনসন যখন বাথরুম ব্যবহার করতে যান, চল্লিশ মিনিটের আলোচনার পরে, মুর অনুসরণ করেন এবং আবিষ্কার করেন জনসন একজন ট্রান্স মহিলা। মুর বিচলিত হয়ে পড়ে, এবং তারপরে ওয়ার্ডকে কিছু তার পেতে বলে। তারা তারটি ব্যবহার করে কোলম্যান এবং জনসনের হাততাদের পিঠের পিছনে বেঁধে রেখেছিল। মুর জনসন এবং কোলম্যানকে তাদের গাড়ির পিছনের সিটে রেখেছিলেন এবং ওয়ার্ডকে তাকে অনুসরণ করতে বলেছিলেন।

মুর ইন্ডিয়ানাপলিসের ফল ক্রিক করিডোর পার্কের একটি কাঠের এলাকায় যান। ওয়ার্ড একটি ইউ-টার্ন করেন যার পরে মুর ওয়ার্ডের গাড়িতে প্রবেশ করেন এবং জনসন এবং কোলম্যানকে গুলি করে হত্যা করেন। মুর তখন হ্যান্ডগানটি ভেঙে জানালা থেকে টুকরোগুলি ফেলে দেয়। এরপর লোকেরা মুরের বাড়িতে ফিরে আসে।

সেদিন বিকেলে, মুর ওয়ার্ডকে ফোন করে পরামর্শ দেয় যে তারা জনসন এবং কোলম্যানকে ছেড়ে যাওয়া গাড়িতে আগুন ধরিয়ে দিয়েছে। ওয়ার্ড মুরের সৎ ভাই ক্লারেন্স ম্যাকগির সাথে কথা বলেছিলেন, যিনি গাড়িতে জনসন এবং কোলম্যানের মৃতদেহ দেখেছিলেন। ম্যাকগি এবং ওয়ার্ড সেই রাতে গ্যাসোলিনের ক্যান নিয়ে পার্কে ফিরে আসেন এবং জনসন এবং কোলম্যানের দেহ যুক্ত গাড়িটি পুড়িয়ে দেন।

তথ্যসূত্র
---------

1. ↑
2. ↑  "Police: Murder Victim Convinced Suspect He Was a Girl" (ইংরেজি ভাষায়)। 6 News। ২০০৩-০৮-০১। ২০১৮-০৮-০৫ তারিখে মূল থেকে আর্কাইভ করা। সংগ্রহের তারিখ ২০০৭-০৮-১১।

বহিঃসংযোগ
---------

* Putz, Andrew (ফেব্রুয়ারি ২০০৪)। "Dead End"। *Indianapolis Monthly*। সংগ্রহের তারিখ ১৪ নভেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মহিলাদের অগ্রগামী আবাসন** হল একটি ব্রিটিশ আবাসন সমিতি যা ১৯২০ সালে প্রতিষ্ঠিত হয়েছিল, এটি প্রথম একক মহিলাদের আবাসনের জন্য নিবেদিত।

ইতিহাস
------

প্রথম বিশ্বযুদ্ধের পরে লন্ডনে নতুন প্রজন্মের একক, পেশাদার মহিলাদের আবাসন সরবরাহে সহায়তা করার জন্য মহিলাদের অগ্রগামী আবাসন ১৯২০ সালে প্রতিষ্ঠিত হয়েছিল।

এটি প্রতিষ্ঠা করেছিলেন একজন প্রাক্তন আইরিশ ভোটাধিকারী ইথেলড্রেড ব্রাউনিং যিনি গার্ডেন সিটি অ্যান্ড টাউন প্ল্যানিং অ্যাসোসিয়েশন (জিসিটিপিএ) এর মহিলাদের বিভাগ পরিচালনা করেছিলেন। অন্যান্য প্রতিষ্ঠাতা সদস্যদের মধ্যে মহিলা সামাজিক ও রাজনৈতিক ইউনিয়ন (ডব্লিউএসপিইউ) এর জেরাল্ডিন লেনক্স, লেডি রোন্ডা ও রে স্ট্রাচি অন্তর্ভুক্ত ছিলেন। জিসিটিপিএর নির্বাহী কমিটির সদস্য ও তাদের মহিলা বিভাগের সম্মানিত সচিব সিডনি মেরি বুশেলও একজন প্রতিষ্ঠাতা ছিলেন। তারা 'পেশাদার ও অন্যান্য মধ্যপন্থী মহিলাদের যাদের মাঝারি ভাড়ায় পৃথক বাড়ি প্রয়োজন তাদের আবাসনের প্রয়োজনীয়তা মেটাতে' ৪ অক্টোবর ১৯২০-এ একটি জন-উপযোগ সংস্থা হিসাবে মহিলাদের অগ্রগামী আবাসনকে অন্তর্ভুক্ত করেছিল।

তারা ১৯২১ সালে এর প্রথম সম্পত্তি ১৬৭ হল্যান্ড পার্ক এভিনিউতে কেনার জন্য অর্থ সংগ্রহ করেছিল। ১৯৩৬ সালের মধ্যে তাদের ৩৬টি সম্পত্তি ছিল, প্রাথমিকভাবে পশ্চিম লন্ডনে ও একটি ব্রাইটনে, একটি সমবায় ভিত্তিতে পরিচালিত হয়েছিল।

স্থপতি গার্ট্রুড লেভারকাস ও প্রথম মহিলা চার্টার্ড অ্যাকাউন্ট্যান্ট এথেল ওয়াটস এবং মিরিয়াম হোমশ্যাম সহ দক্ষ মহিলা ঠিকাদাররা সংস্থার বিকাশের কেন্দ্রবিন্দু ছিল। এথেড্রেড ব্রাউনিং ১৯৩৮ সালে তার অবসর গ্রহণের আগ পর্যন্ত সংস্থাটি পরিচালনা করেছিলেন।

তথ্যসূত্র
---------

1. ↑  "Women's Pioneer Housing"। *Official website*।
2. ↑  "#LSEWomen: Sydney Mary Bushel | LSE History"। সংগ্রহের তারিখ ২০২২-১২-০২।
3. ↑  "Women's Housing Association"। *Historic England*।
**বীর সুরেন্দ্র সায়ি ইনস্টিটিউট অব মেডিকেল সায়েন্সেস অ্যান্ড রিসার্চ** ( **ভিএমএসএআরআর** ) ( ওড়িয়া: **ବୀର ସୁରେନ୍ଦ୍ର ସାଏ ଆୟୁର୍ବିଜ୍ଞାନ ଓ ଗବେଷଣା ପ୍ରତିଷ୍ଠାନ** ) পূর্বে ভিরা সুরেন্দ্র সায় মেডিকেল কলেজ এবং হাসপাতাল (ভিএসএমএমসিএইচ) নামে পরিচিত, ভারতের উড়িষ্যা রাজ্যের একটি সরকারি মেডিকেল কলেজ এবং হাসপাতাল । ১৯৫৯ সালে প্রতিষ্ঠিত, এটি স্নাতকোত্তর ও স্নাতকোত্তর উভয় পর্যায়ে উচ্চশিক্ষিত চিকিৎসা শিক্ষা প্রদানের জন্য ওড়িশার প্রাচীনতম প্রতিষ্ঠানগুলির মধ্যে একটি। **ভিএসএস** , এটি জনপ্রিয়ভাবে পরিচিত, ভারতের মেডিকেল কাউন্সিলের ভারপ্রাপ্ত মেডিক্যাল কাউন্সিল অফ ইন্ডিয়া (এমসিআই) দ্বারা স্বীকৃত, নিয়ন্ত্রিত এবং নজরদারি করা হয়। ২০০৯ সালে, কলেজটি তার সুবর্ণ জয়ন্তী উদ্‌যাপন করেছিল।

অবস্থান
-------

 ডিন অফিস, ভিমসর
ভিএসএস মেডিক্যাল কলেজ পশ্চিম উড়িষ্যার সামালপুর জেলার মহাননা নদীর তীরে একটি ছোট্ট শহর বুরলা অবস্থিত।   সম্বলপুর শহর থেকে কিমি। শিক্ষা শহর হিসাবে পরিচিত, এটি সমবলপুর বিশ্ববিদ্যালয় এবং ভীর সুরেন্দ্র সায়ি ইউনিভার্সিটি অব টেকনোলজির সাইট , যা ভিএসএস মেডিকেল কলেজের পাশে এক কিলোমিটার দূরে অবস্থিত।

আদিপুস্তক এবং বৃদ্ধি
--------------------

শিক্ষাবিদগণ
-----------

ছাত্রজীবন
---------

### আবাসিক সুবিধা

### ছাত্র সুযোগ

### ছাত্র সংঘ

ভবিষ্যৎ
-------

আরো দেখুন
---------

তথ্যসূত্র
---------

1. ↑   একটি শিক্ষা শহর[*স্থায়ীভাবে অকার্যকর সংযোগ*]
2. ↑

বহিঃসংযোগ
---------

* ভিসি মেডিকেল কলেজের অফিসিয়াল ওয়েবসাইট
* ভিসি মেডিক্যাল কলেজ অফিসিয়াল ম্যানহিল্যান্টদের দ্বারা পরিচালিত
**ব্রুস রবার্ট ব্লেয়ার** (ইংরেজি: Bruce Blair; জন্ম: ২৭ ডিসেম্বর, ১৯৫৭) ডুনেডিন এলাকায় জন্মগ্রহণকারী কোচ ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের সূচনালগ্ন থেকে মাঝামাঝি সময়কাল পর্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন **ব্রুস ব্লেয়ার**।

খেলোয়াড়ী জীবন
---------------

১৯৭৭-৭৮ মৌসুম থেকে ১৯৮৯-৯০ মৌসুম পর্যন্ত ব্রুস ব্লেয়ারের প্রথম-শ্রেণীর খেলোয়াড়ী জীবন চলমান ছিল।

সমগ্র খেলোয়াড়ী জীবনে চৌদ্দটিমাত্র ওডিআইয়ে অংশগ্রহণ করেছেন ব্রুস ব্লেয়ার। ১৭ ফেব্রুয়ারি, ১৯৮২ তারিখে ডুনেডিনে সফরকারী অস্ট্রেলিয়া দলের বিপক্ষে একদিনের আন্তর্জাতিকে অভিষেক ঘটে তার। ১৫ এপ্রিল, ১৯৮৬ তারিখে শারজায় পাকিস্তান দলের বিপক্ষে সর্বশেষ ওডিআইয়ে অংশ নেন তিনি। তাকে কোন টেস্টে অংশগ্রহণ করার সুযোগ দেয়া হয়নি।

ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। ২০০১ থেকে ২০০৬ সময়কালে নর্দার্ন ডিস্ট্রিক্টস দলের কোচের দায়িত্ব পালন করেন। বর্তমানে তিনি হ্যামিল্টনভিত্তিক নিউজিল্যান্ড স্পোর্ট একাডেমির কোচিং পরামর্শকের দায়িত্বে রয়েছেন।

তার ভ্রাতা ওয়েন ব্লেয়ার, পিতা রয় ব্লেয়ার, পিতামহ জেমস ব্লেয়ার প্রথম-শ্রেণীর ক্রিকেটে অংশ নিয়েছেন। তন্মধ্যে, ওয়েন ব্লেয়ার ওতাগোর পক্ষে ১৯৬৭ থেকে ১৯৯১ সাল পর্যন্ত খেলেছেন।

তথ্যসূত্র
---------

1. ↑  "Players / New Zealand / ODI caps"। Cricinfo। সংগ্রহের তারিখ ২১ আগস্ট ২০২০।
2. ↑  "New Zealand ODI Batting Averages"। Cricinfo। সংগ্রহের তারিখ ২১ আগস্ট ২০২০।
3. ↑  "New Zealand ODI Bowling Averages"। Cricinfo। সংগ্রহের তারিখ ২১ আগস্ট ২০২০।

আরও দেখুন
---------

* মার্টিন ক্রো
* ক্যান্টারবারি ক্রিকেট দল
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা
* নিউজিল্যান্ডীয় একদিনের আন্তর্জাতিক ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ব্রুস ব্লেয়ার উইকিউপাত্তে এটি সম্পাদনা করুন (ইংরেজি)
* ক্রিকেটআর্কাইভে ব্রুস ব্লেয়ার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ব্রুল হ্রদ** কানাডার আলবার্টা প্রদেশের পশ্চিমাঞ্চলে অবস্থিত একটি সুবিশাল সুপেয় পানির হ্রদ। হ্রদটি আথাবাস্কা নদীর প্রবাহপথের উপর প্রাকৃতিকভাবে সৃষ্ঠ। হ্রদটির অবস্থান জেসপার জাতীয় উদ্যানের ঠিক পূর্ব দিকে, হিনটন শহর হতে ৩০ কিলোমিটার পশ্চিম দিকে। একটি ঐতিহ্য অনুসারে এই হ্রদের নামকরণ গাছের পোড়া বাকল (ফরাসি: brûlé, উচ্চারণ: ব্রুল) হতে করা হয়েছে।

ভূগোল
-----

ব্রুল হ্রদ সমুদ্র পৃষ্ঠ হতে ৯৮৪ মিটার উপরে অবস্থিত। হ্রদটির সর্বোচ্চ দৈর্ঘ্য ১০ কিলোমিটার এবং সর্বাধিক প্রস্থ ২ কিলোমিটার। এটির আয়তন ১৪.৫ বর্গ কিলোমটার। হ্রদটি মূলত আথাবাস্কা নদীর প্রবাহপথে সৃষ্ঠ বিশাল জলাধার। হ্রদটির দক্ষিণ দিক হতে আথাবাস্কা নদীর অন্তপ্রবাহ এবং উত্তর দিকে বহিপ্রবাহ ঘটেছে। হ্রদের দক্ষিণ অংশে বালিয়াড়ি আছে।

ব্যবহার
-------

ব্রুল হ্রদের বালিয়াড়ি 'অল-টেরেন ভেহিকল' চালানোর জন্য বেশ জনপ্রিয়। কানাডার জাতীয় রেলপথের একটি প্রধান পথ এই হ্রদের পশ্চিম দিক দিয়ে চলে গেছে। রেলপথটি একইসাথে মাল পরিবহন এবং *ভিয়া কানাডা* রেলসংস্থা কর্তৃক যাত্রীপরিবহনে ব্যবহৃত হয়। হ্রদের পূর্বদিক দিক দিয়ে ইয়েলোহেড মহাসড়ক নির্মিত হয়েছে। ১৭৯৯ হতে ১৮০১ সালে এই হ্রদের তীরে পশম ব্যবসা প্রতিষ্ঠান হাডসন বে কোম্পানি'র একটি বাণিজ্য বিরতি কেন্দ্র ছিল।

চিত্রশালা
---------

* ১৯১৫ সালে ব্রুল হ্রদ১৯১৫ সালে ব্রুল হ্রদ
* ব্রুল হ্রদের দক্ষিণ দিকে আথাবাস্কা নদীর সংযোগস্থলব্রুল হ্রদের দক্ষিণ দিকে আথাবাস্কা নদীর সংযোগস্থল
* হ্রদের পাশদিয়ে যাওয়া রেলপথহ্রদের পাশদিয়ে যাওয়া রেলপথ

তথ্যসূত্র
---------


উইকিমিডিয়া কমন্সে **ব্রুল হ্রদ** সংক্রান্ত মিডিয়া রয়েছে।

1. 1 2  Government of Canada, Natural Resources Canada। "Place names - Brûlé Lake"। *www4.rncan.gc.ca*। সংগ্রহের তারিখ ২০২০-১১-২৯।
2. ↑  *Place-names of Alberta*। Ottawa: Geographic Board of Canada। ১৯২৮। পৃষ্ঠা 25।
3. ↑  "Brule Lake"। *www.alberta.ca* (ইংরেজি ভাষায়)। সংগ্রহের তারিখ ২০২০-১১-২৯।
প্রবেশদ্বার: ভূগোল
**মহিলা গ্রন্থাগার** হল ইংল্যান্ডের প্রধান গ্রন্থাগার এবং মহিলা ও মহিলাদের আন্দোলন সংক্রান্ত জাদুঘর সংস্থান, উপর ভিত্তি করে ঊনবিংশ ও বিংশ শতাব্দীতে ব্রিটেনের কেন্দ্রীভূত। ১৯২০-এর দশকের মাঝামাঝি সময়ে একটি সুসঙ্গত সংগ্রহ হিসাবে এটির একটি প্রাতিষ্ঠানিক ইতিহাস রয়েছে, যদিও এর "মূল" সংগ্রহটি ১৯০৯ সালে রুথ ক্যাভেন্ডিশ বেন্টিঙ্ক দ্বারা প্রতিষ্ঠিত একটি গ্রন্থাগার থেকে করা হয়েছে। ২০১৩ সাল থেকে, গ্রন্থাগারটি লন্ডন স্কুল অফ ইকোনমিক্স অ্যান্ড পলিটিক্যাল সায়েন্স (এলএসই) এর হেফাজতে রয়েছে, যা মহিলা গ্রন্থাগার নামে পরিচিত একটি উৎসৃষ্ট এলাকায় ব্রিটিশ লাইব্রেরি অফ পলিটিক্যাল অ্যান্ড ইকোনমিক সায়েন্সের অংশ হিসাবে সংগ্রহটি পরিচালনা করে।

সংগ্রহের সারসংক্ষেপ
-------------------

মহিলা গ্রন্থাগারের মুদ্রিত সংগ্রহগুলিতে ৬০,০০০টিরও বেশি বই ও পুস্তিকা, ৩,৫০০টিরও বেশি সাময়িক শিরোনাম (পত্রিকা ও জার্নালের সিরিজ) এবং ৫০০টিরও বেশি জাইন রয়েছে। নারী ইতিহাসের উপর পাণ্ডিত্যপূর্ণ কাজ ছাড়াও জীবনী, জনপ্রিয় কাজ, সরকারি প্রকাশনা ও সাহিত্যের কিছু কাজ রয়েছে। এছাড়াও বিস্তৃত প্রেস কাটিং সংগ্রহ আছে।

গ্রন্থাগারের জাদুঘরের সংগ্রহে ৫,০০০টিরও বেশি সামগ্রী রয়েছে, যার মধ্যে রয়েছে ১০০টিরও বেশি ভোটাধিকার ও আধুনিক প্রচারণামূলক ব্যানার, ফটোগ্রাফ, পোস্টার, ব্যাজ, টেক্সটাইল ও সিরামিক। এক থেকে কয়েকশ বাক্সের আকারে ৫০০টিরও বেশি ব্যক্তিগত এবং সাংগঠনিক সংরক্ষণাগার রয়েছে৷

ফেব্রুয়ারি ২০০৭ সালে, মহিলা গ্রন্থাগারের সংগ্রহগুলিকে সেগুলোর "অসামান্য জাতীয় ও আন্তর্জাতিক গুরুত্বের" জন্য জাদুঘর, গ্রন্থাগার ও সংরক্ষণাগার পরিষদ (উপকরণ প্রকল্পটি এখন শিল্পকলা পরিষদ দ্বারা তত্ত্বাবধান করা হয়) কর্তৃক মনোনীত করা হয়েছিল। ২০১১ সালে, মহিলা গ্রন্থাগাররে থাকা মহিলাদের ভোটাধিকার সংরক্ষণাগার থেকে আইটেমগুলি ইউনেস্কোর ইউকে মেমরি অফ দ্য ওয়ার্ল্ড রেজিস্টারে "ব্রিটেনে নারীদের ভোটাধিকার আন্দোলনের প্রামাণিক ঐতিহ্য, ১৮৬৫-১৯২৮" হিসাবে লিপিবদ্ধ করা হয়েছিল।

তথ্যসূত্র
---------

1. 1 2  "About The Women's Library @ LSE collection"। The London School of Economics। সংগ্রহের তারিখ ১৭ জানুয়ারি ২০১৫।
2. ↑  "Double celebration for The Women's Library"। London Metropolitan University। সংগ্রহের তারিখ ১৯ এপ্রিল ২০১২। [*স্থায়ীভাবে অকার্যকর সংযোগ*]
3. ↑  "UNESCO recognition for Women's Library"। London Metropolitan University। ২১ জুলাই ২০১২ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১২।